title: EFTA-Tilsynsmyndighedens beslutning nr. 442/12/KOL af 29. november 2012 om høringskonsulentens funktion og kompetenceområde under behandlingen af visse konkurrencesager

text:
               11.7.2013

               DA

               Den Europæiske Unions Tidende

               L 190/93

         EFTA-TILSYNSMYNDIGHEDENS BESLUTNING

      Nr. 442/12/KOL
   af 29. november 2012
   om høringskonsulentens funktion og kompetenceområde under behandlingen af visse konkurrencesager
   EFTA-TILSYNSMYNDIGHEDEN HAR —
   UNDER HENVISNING til aftalen om Det Europæiske Økonomiske Samarbejdsområde (herefter benævnt "EØS-aftalen"), særlig artikel 55,
   UNDER HENVISNING til aftalen mellem EFTA-staterne om oprettelse af en tilsynsmyndighed og en domstol (herefter benævnt "tilsyns- og domstolsaftalen"), særlig artikel 13 og 14 og protokol 4 til aftalen,
   UNDER HENVISNING til artikel 15 i forretningsordenen for EFTA-Tilsynsmyndigheden (herefter benævnt "Tilsynsmyndigheden"), og
   ud fra følgende betragtninger:

               (1)

               I henhold til systemet til håndhævelse af konkurrencelovgivningen, der er fastsat i EØS-aftalen, skal Tilsynsmyndigheden undersøge og træffe afgørelse i sager ved administrative afgørelser, der kan prøves ved EFTA-Domstolen.

               (2)

               Tilsynsmyndigheden skal sikre, at konkurrencesager behandles retfærdigt, uvildigt og objektivt, og at de berørte parters proceduremæssige rettigheder overholdes som fastsat i kapitel II i protokol 4 til tilsyns- og domstolsaftalen (gennemførelse af konkurrencereglerne i EØS-aftalens artikel 53 og 54), kapitel III i protokol 4 til tilsyns- og domstolsaftalen (bestemmelser om Tilsynsmyndighedens gennemførelse af procedurer i henhold til EØS-aftalens artikel 53 og 54), kapitel IV i protokol 4 til tilsyns- og domstolsaftalen (bestemmelser for kontrol med fusioner og virksomhedsovertagelser) og kapitel V i protokol 4 til tilsyns- og domstolsaftalen (gennemførelse af kapitel IV om kontrol med fusioner og virksomhedsovertagelser) samt EFTA-Domstolens og Den Europæiske Unions Domstols (herefter benævnt "EU-Domstolen") relevante retspraksis. Især de berørte parters ret til at blive hørt er en grundlæggende rettighed, der anerkendes i den europæiske menneskerettighedskonvention (1).

               (3)

               For at sikre, at de berørte parter, andre implicerede parter som omhandlet i artikel 11, litra b), i kapitel V i protokol 4 til tilsyns- og domstolsaftalen (herefter benævnt "andre implicerede parter"), klagere som omhandlet i artikel 7, stk. 2, i kapitel II i protokol 4 til tilsyns- og domstolsaftalen (herefter benævnt "klagere") samt andre personer end dem, der er omhandlet i artikel 5 og 11 i kapitel III i protokol 4 til tilsyns- og domstolsaftalen, og tredjeparter som omhandlet i artikel 11 i kapitel V i protokol 4 til tilsyns- og domstolsaftalen (herefter benævnt "tredjeparter") i konkurrencesager kan udøve deres proceduremæssige rettigheder på effektiv vis, bør ansvaret for at sikre, at disse rettigheder overholdes, overdrages til en uafhængig person, der har erfaring med konkurrencespørgsmål og den fornødne integritet til at kunne bidrage til en objektiv, gennemsigtig og effektiv behandling af disse sager.

               (4)

               Tilsynsmyndighedens afgørelse nr. 177/02/KOL af 30. oktober 2002 fastsatte høringskonsulentens kompetenceområde under behandlingen af visse konkurrencesager. Afgørelse nr. 177/02/KOL blev ændret ved afgørelse nr. 792/08/KOL af 17. december 2008 om uddelegering af visse beføjelser på konkurrenceområdet til høringskonsulenten. Det er nu nødvendigt at præcisere og styrke høringskonsulentens rolle yderligere og at tilpasse høringskonsulentens kompetenceområde som følge af udviklingen i EØS' konkurrencelovgivning.

               (5)

               Høringskonsulenten er generelt blevet anset for at yde et vigtigt bidrag til Tilsynsmyndighedens behandling af konkurrencesager på grund af sin uafhængighed og ekspertise i sådanne sager. For at sikre høringskonsulentens fortsatte uafhængighed i forhold til Konkurrence- og Statsstøttedirektoratet bør den pågældende administrativt tilknyttes det medlem af kollegiet, der har ansvar for konkurrencespørgsmål.

               (6)

               Tilsynsmyndigheden kan om nødvendigt udnævne en eller flere høringskonsulenter. Hvis høringskonsulenten støder på en interessekonflikt i forbindelse med udøvelsen af sine funktioner, bør han eller hun ophøre med at behandle en sag. Hvis høringskonsulenten er forhindret i at udføre sine opgaver, bør de overtages af en anden høringskonsulent.

               (7)

               Høringskonsulenten skal fungere som en uafhængig mægler, der søger at løse problemer, som forhindrer de berørte parter, andre implicerede parter, klagere eller tredjemand i på effektiv vis at udøve deres proceduremæssige rettigheder, hvis det forinden ikke har været muligt at løse sådanne problemer gennem kontakt med det direktorat i Tilsynsmyndigheden, der er ansvarligt for behandlingen af konkurrencesager, og som skal overholde disse proceduremæssige rettigheder.

               (8)

               Høringskonsulentens kompetenceområde under behandling af konkurrencesager bør defineres på en sådan måde, at den effektive udøvelse af de proceduremæssige rettigheder, især retten til at blive hørt, er sikret i sager, der behandles af Tilsynsmyndigheden efter EØS-aftalens artikel 53, 54 og 57.

               (9)

               For at styrke denne rolle bør høringskonsulenten have til opgave at sikre, at virksomheder og virksomhedssammenslutninger på effektiv vis kan udøve deres proceduremæssige rettigheder i forbindelse med Tilsynsmyndighedens udøvelse af sine undersøgelsesbeføjelser efter kapitel II i protokol 4 til tilsyns- og domstolsaftalen samt artikel 14 i kapitel IV i protokol 4 til tilsyns- og domstolsaftalen, der bemyndiger Tilsynsmyndigheden til at pålægge virksomheder og virksomhedssammenslutninger bøder. Høringskonsulenten bør også have specifikke opgaver i denne undersøgelsesfase, for så vidt angår anmodninger om beskyttelse af fortroligheden i korrespondance mellem advokater og klienter ("legal professional privilege"), retten til ikke at inkriminere sig selv, frister for svar på begæring om oplysninger i henhold til artikel 18, stk. 3, i kapitel II i protokol 4 i tilsyns- og domstolsaftalen, og for så vidt angår retten for virksomheder og virksomhedssammenslutninger, der er genstand for en undersøgelsesforanstaltning iværksat af Tilsynsmyndigheden efter kapitel II i protokol 4 i tilsyns- og domstolsaftalen, til at blive informeret om deres processuelle status, dvs. om de er genstand for en undersøgelse, og i givet fald undersøgelsens genstand og formål. Ved vurderingen af klager fra virksomheder i forbindelse med retten til ikke at inkriminere sig selv, kan høringskonsulenten undersøge, om der er tale om klart ubegrundede anmodninger fremsat alene med det formål at forhale proceduren.

               (10)

               Høringskonsulenten skal lette behandlingen af anmodninger om beskyttelse af et bestemt dokument i henhold til kravet om fortrolighed i korrespondancen mellem advokater og klienter. Hvis den virksomhed eller virksomhedssammenslutning, der har fremsat en sådan anmodning, indvilger heri, vil høringskonsulenten således kunne undersøge det pågældende dokument og fremsætte en passende henstilling, hvori der henvises til EFTA-Domstolens og EU-Domstolens relevante retspraksis.

               (11)

               Høringskonsulenten skal afgøre, om tredjemand har godtgjort en tilstrækkelig interesse i at blive hørt. Forbrugersammenslutninger, som anmoder om at blive hørt, bør generelt anses for at have en tilstrækkelig interesse, når sagen vedrører varer eller tjenesteydelser, der anvendes af den endelige forbruger, eller varer eller tjenesteydelser, der udgør et direkte input i sådanne varer eller tjenesteydelser.

               (12)

               Høringskonsulenten skal afgøre, om klagere og tredjemand skal indbydes til den mundtlige høring, under hensyntagen til det bidrag, som de kan yde, til at få klarlagt de relevante omstændigheder i sagen.

               (13)

               De berørte parters ret til at blive hørt, før der træffes en endelig afgørelse, der berører deres interesser negativt, er sikret gennem retten til at svare skriftligt på Tilsynsmyndighedens foreløbige holdning som udtrykt i klagepunktsmeddelelsen og gennem retten til at uddybe deres argumenter, hvis de anmoder herom, under den mundtlige høring. For at de parter, som klagepunktsmeddelelsen er rettet til, kan udøve disse rettigheder på effektiv vis, bør de have ret til aktindsigt i Tilsynsmyndighedens sagsakter.

               (14)

               For at sikre, at de parter, som klagepunktsmeddelelsen er rettet til, på effektiv vis kan udøve deres ret til forsvar, skal høringskonsulenten sikre, at tvister mellem disse parter og Tilsynsmyndighedens Konkurrence- og Statsstøttedirektorat vedrørende aktindsigt eller beskyttelse af forretningshemmeligheder og andre fortrolige oplysninger bilægges. Høringskonsulenten kan i særlige tilfælde suspendere den frist, inden for hvilken adressaten for en klagepunktsmeddelelse skal svare på denne meddelelse, indtil en tvist om aktindsigt er bilagt, hvis adressaten ikke er i stand til at svare inden for den fastsatte frist, og en forlængelse af fristen ikke er en passende løsning på det pågældende tidspunkt.

               (15)

               For at sikre, at de proceduremæssige rettigheder kan udøves på effektiv vis, under iagttagelse af legitime fortrolighedshensyn, bør høringskonsulenten, hvis dette er hensigtsmæssigt, kunne træffe særlige foranstaltninger, der giver mulighed for at få aktindsigt i Tilsynsmyndighedens sagsakter. Høringskonsulenten bør især kunne træffe beslutning om, at dele af sagsakterne i begrænset omfang gøres tilgængelige for den part, der anmoder om aktindsigt, f.eks. ved at begrænse antallet af eller kategorien af personer, der gives aktindsigt, eller anvendelsen af de oplysninger, som der gives adgang til.

               (16)

               Høringskonsulenten skal tage stilling til anmodninger om forlængelse af fristerne for svar på en klagepunktsmeddelelse, en supplerende klagepunktsmeddelelse, en sagsfremstillingsmeddelelse eller frister, inden for hvilke andre implicerede parter, klagere eller tredjemand kan fremsætte bemærkninger, i tilfælde af uoverensstemmelse mellem en af disse personer og Konkurrence- og Statsstøttedirektoratet.

               (17)

               Høringskonsulenten skal fremme effektiviteten af den mundtlige høring, ved bl.a. at træffe alle hensigtsmæssige forberedende foranstaltninger. Høringskonsulenten kan f.eks. sørge for, at der i god tid inden høringen omdeles en foreløbig deltagerliste og dagsorden.

               (18)

               Den mundtlige høring giver de parter, til hvem Tilsynsmyndigheden har rettet en klagepunktsmeddelelse, og andre implicerede parter mulighed for yderligere at udøve deres ret til at blive hørt, idet de her mundtligt vil kunne uddybe deres argumenter over for Tilsynsmyndigheden, der bør være repræsenteret ved Konkurrence- og Statsstøttedirektoratet eller andre direktorater, som bidrager til den yderligere forberedelse af en afgørelse, der skal træffes af Tilsynsmyndigheden. Den mundtlige høring bør være en yderligere mulighed for at sikre, at alle relevante forhold – hvad enten disse er fordelagtige eller ufordelagtige for de berørte parter, herunder faktuelle elementer i relation til grovheden og varigheden af den påståede overtrædelse – belyses så meget som muligt. Den mundtlige høring bør også give parterne mulighed for at fremføre deres argumenter i spørgsmål, der kan have betydning for eventuel pålæggelse af bøder.

               (19)

               For at sikre effektiviteten af de mundtlige høringer kan høringskonsulenten give de parter, som klagepunktsmeddelelsen er rettet til, andre implicerede parter, klagere, andre personer, der er indbudt til høringen, Tilsynsmyndighedens direktorater, Europa-Kommissionen og EØS-staternes myndigheder tilladelse til at stille spørgsmål under høringen. For at sikre, at alle deltagere kan udtale sig frit bør den mundtlige høring ikke være offentlig. Oplysninger, der meddeles under den mundtlige høring, bør derfor ikke anvendes til andre formål end retlige og/eller administrative procedurer i henhold til EØS-aftalens artikel 53 og/eller 54. Hvis det er berettiget for at beskytte forretningshemmeligheder og andre fortrolige oplysninger, bør høringskonsulenten kunne høre personer for lukkede døre.

               (20)

               Parter i sagen, der tilbyder at afgive tilsagn i henhold til artikel 9 i kapitel II i protokol 4 i tilsyns- og domstolsaftalen, og parter, der deltager i forligsprocedurer i kartelsager i henhold til artikel 10a i kapitel III i protokol 4 i tilsyns- og domstolsaftalen, skal kunne henvende sig til høringskonsulenten angående spørgsmål, der måtte opstå i forbindelse med den effektive udøvelse af deres proceduremæssige rettigheder.

               (21)

               Høringskonsulenten skal aflægge rapport om overholdelsen af retten til på effektiv vis at udøve proceduremæssige rettigheder under hele konkurrencesagen. Uafhængigt af rapporteringsfunktionen bør høringskonsulenten desuden kunne fremsætte bemærkninger om sagens videre forløb og objektivitet og derved bidrage til at sikre, at konkurrencesager afsluttes på grundlag af en grundig vurdering af alle relevante forhold.

               (22)

               Afgørelse nr. 177/02/KOL af 30. oktober 2002 og afgørelse nr. 792/08/KOL af 17. december 2008 bør ophæves —

         VEDTAGET DENNE BESLUTNING:
   KAPITEL 1

      HØRINGSKONSULENTENS ROLLE, UDNÆVNELSE OG OPGAVER

   Artikel 1
   Høringskonsulenten
   1.   En eller flere høringskonsulenter, hvis beføjelser og funktioner er fastsat i nærværende afgørelse, bør deltage i behandlingen af konkurrencesager.
   2.   Høringskonsulenten sikrer, at de proceduremæssige rettigheder kan udøves på effektiv vis i konkurrencesager, der behandles af Tilsynsmyndigheden efter EØS-aftalens artikel 53, 54 og 57 (herefter benævnt "konkurrencesager").
   Artikel 2
   Udnævnelse, fratræden og stedfortrædere
   1.   Høringskonsulenten udnævnes af Tilsynsmyndigheden. Udnævnelsen offentliggøres i Den Europæiske Unions Tidende og EØS-tillægget. Tilsynsmyndigheden vedtager en begrundet afgørelse om enhver afbrydelse i udøvelsen af hvervet og enhver fratræden eller overflytning af høringskonsulenten. Denne afgørelse offentliggøres i Den Europæiske Unions Tidende og EØS-tillægget.
   2.   Høringskonsulenten tilknyttes administrativt det medlem af Tilsynsmyndigheden, der har ansvar for konkurrencespørgsmål (herefter benævnt "det kompetente medlem af kollegiet").
   3.   Er høringskonsulenten forhindret i at udføre sine opgaver, bør de overtages af en anden høringskonsulent. Hvis alle høringskonsulenter er forhindret, og hvis det efter samråd med høringskonsulenten skønnes hensigtsmæssigt, udpeger det kompetente medlem af kollegiet en anden kompetent tjenestemand i Tilsynsmyndigheden, som ikke er inddraget i behandlingen af den pågældende sag, til at udføre høringskonsulentens opgaver.
   4.   I tilfælde af en faktisk eller potentiel interessekonflikt afstår høringskonsulenten fra at behandle sagen. Stk. 3 finder anvendelse.
   Artikel 3
   Arbejdsmåden
   1.   Høringskonsulenten handler uafhængigt ved udøvelsen af sine funktioner.
   2.   Ved udøvelsen af sine funktioner iagttager høringskonsulenten kravet om, at konkurrencereglerne skal anvendes effektivt og i overensstemmelse med gældende EØS-regler og de af EFTA-Domstolen og EU-Domstolen fastlagte principper (2).
   3.   Ved udøvelsen af sine funktioner har høringskonsulenten når som helst under proceduren aktindsigt i alle akter vedrørende konkurrencesager.
   4.   Direktøren for Konkurrence- og Statsstøttedirektoratet holder høringskonsulenten underrettet om udviklingen i sagen.
   5.   Høringskonsulenten kan fremsætte bemærkninger om et hvilket som helst spørgsmål i en af Tilsynsmyndigheden behandlet konkurrencesag til det kompetente medlem af kollegiet.
   6.   Hvis høringskonsulenten retter begrundede henstillinger til det kompetente medlem af kollegiet eller træffer beslutninger som omhandlet i denne afgørelse, fremsender høringskonsulenten en kopi af disse dokumenter til direktøren for Konkurrence- og Statsstøttedirektoratet og Tilsynsmyndighedens Direktorat for Juridiske og Eksekutive Anliggender.
   7.   Ethvert spørgsmål eller problem vedrørende den effektive udøvelse af de proceduremæssige rettigheder, som de berørte parter, andre implicerede parter som omhandlet i artikel 11, litra b), i kapitel V i protokol 4 i tilsyns- og domstolsaftalen (herefter benævnt "andre implicerede parter"), klagere som omhandlet i artikel 7, stk. 2, i kapitel II i protokol 4 i tilsyns- og domstolsaftalen (herefter benævnt "klagere") og interesserede tredjeparter, jf. artikel 5 i nærværende afgørelse, har i sådanne sager, skal af disse først rejses for direktøren for Konkurrence- og Statsstøttedirektoratet. Hvis spørgsmålet eller problemet ikke løses, kan det henvises til høringskonsulenten, der handler i uafhængighed. Anmodninger vedrørende en foranstaltning, for hvilken der gælder en frist, skal indgives rettidigt, inden udløbet af den oprindelige frist.
   KAPITEL 2

      UNDERSØGELSE

   Artikel 4
   Proceduremæssige rettigheder i undersøgelsesfasen
   1.   Høringskonsulenten sikrer, at de proceduremæssige rettigheder, der opstår i forbindelse med Tilsynsmyndighedens udøvelse af sine undersøgelsesbeføjelser efter afsnit V i kapitel II i protokol 4 i tilsyns- og domstolsaftalen og under procedurer, der kan føre til pålæggelse af bøder efter artikel 14 i kapitel IV i protokol 4 i tilsyns- og domstolsaftalen.
   2.   Høringskonsulenten har især følgende funktioner, dog med forbehold af artikel 3, stk. 7:

               a)

               Virksomheder eller virksomhedssammenslutninger kan anmode høringskonsulenten om at undersøge anmodninger om beskyttelse af dokumenter, som Tilsynsmyndigheden har krævet udleveret ved udøvelsen af beføjelser tillagt den i medfør af artikel 18, 20 eller 21 i kapitel II i protokol 4 i tilsyns- og domstolsaftalen, i forbindelse med undersøgelser efter artikel 13 i kapitel IV i protokol 4 i tilsyns- og domstolsaftalen eller i forbindelse med undersøgelsesforanstaltninger under procedurer, der kan føre til pålæggelse af bøder i henhold til artikel 14 i kapitel IV i protokol 4 i tilsyns- og domstolsaftalen, men som Tilsynsmyndigheden ikke har fået adgang til under henvisning til kravet om fortrolighed i korrespondancen mellem advokater og klienter som omhandlet i EU-Domstolens og EFTA-Domstolens retspraksis. Høringskonsulenten kan kun undersøge sagen, hvis den virksomhed eller virksomhedssammenslutning, der har fremsat en sådan anmodning, indvilger i, at høringskonsulenten får indsigt i de oplysninger, som er genstand for anmodningen om beskyttelse, og hermed forbundne dokumenter, som høringskonsulenten finder nødvendige i forbindelse med undersøgelsen af sagen. Høringskonsulenten meddeler – uden at afsløre det potentielt fortrolige indhold af oplysningerne – direktøren for Konkurrence- og Statsstøttedirektoratet og den pågældende virksomhed eller virksomhedssammenslutning sin foreløbige holdning og kan tage passende skridt til at fremme en gensidigt acceptabel løsning. Hvis der ikke findes en løsning, kan høringskonsulenten rette en begrundet henstilling til det kompetente medlem af kollegiet uden at afsløre det potentielt fortrolige indhold af dokumentet. Den part, der har fremsat anmodningen, tilsendes en kopi af denne henstilling.

               b)

               Hvis adressaten for en begæring om oplysninger efter artikel 18, stk. 2, i kapitel II i protokol 4 i tilsyns- og domstolsaftalen nægter at svare på et spørgsmål i en sådan begæring under påberåbelse af retten til ikke at inkriminere sig selv som fastsat i EU-Domstolens og EFTA-Domstolens retspraksis, kan denne indenfor en rimelig frist efter modtagelsen af begæringen henvise sagen til høringskonsulenten. Høringskonsulenten kan i relevante tilfælde og for at sikre, at proceduren ikke forsinkes unødigt, afgive begrundet henstilling om, hvorvidt retten til ikke at inkriminere sig selv finder anvendelse, og underrette direktøren for Konkurrence- og Statsstøttedirektoratet om sine konklusioner, som der bør tages hensyn til, hvis der efterfølgende træffes en beslutning efter artikel 18, stk. 3, i kapitel II i protokol 4 i tilsyns- og domstolsaftalen. Adressaten for begæringen om oplysninger tilsendes en kopi af den begrundede henstilling.

               c)

               Hvis adressaten for en begæring om anmodning om oplysninger efter artikel 18, stk. 3, i kapitel II i protokol 4 i tilsyns- og domstolsaftalen finder, at den fastsatte svarfrist er for kort, kan denne henvise sagen til høringskonsulenten i rimelig tid inden udløbet af den oprindeligt fastsatte frist. Høringskonsulenten tager stilling til, om fristen bør forlænges under hensyntagen til omfanget og kompleksiteten af begæringen om oplysninger og kravene i forbindelse med undersøgelsen.

               d)

               Virksomheder eller virksomhedssammenslutninger, der er genstand for en undersøgelsesforanstaltning iværksat af Tilsynsmyndigheden efter afsnit V i kapitel II i protokol 4 i tilsyns- og domstolsaftalen, har ret til at blive informeret om deres processuelle status, dvs. om de er genstand for en undersøgelse, og i givet fald undersøgelsens genstand og formål. Hvis den pågældende virksomhed eller virksomhedssammenslutning finder, at den ikke er blevet ordentligt informeret af Konkurrence- og Statsstøttedirektoratet om sin processuelle status, kan den henvise sagen til høringskonsulenten. Høringskonsulenten træffer afgørelse om, at Konkurrence- og Statsstøttedirektoratet skal informere den virksomhed eller virksomhedssammenslutning, der har fremsat anmodningen, om dens processuelle status. Denne afgørelse meddeles den virksomhed eller virksomhedssammenslutning, der har fremsat anmodningen.

         KAPITEL 3

      ANMODNINGER OM AT BLIVE HØRT

   Artikel 5
   Tredjemand
   1.   Anmodninger om at blive hørt fra andre personer end dem, der er omhandlet i artikel 5 og 11 i kapitel III i protokol 4 i tilsyns- og domstolsaftalen og fra tredjemand som omhandlet i artikel 11 i kapitel V i protokol 4 i tilsyns- og domstolsaftalen skal fremsættes i overensstemmelse med artikel 13, stk. 1, i kapitel III i protokol 4 i tilsyns- og domstolsaftalen og artikel 16 i kapitel V i protokol 4 i tilsyns- og domstolsaftalen. Anmodninger fremsættes skriftligt med angivelse af, hvilken interesse den anmodende part har i sagens udfald.
   2.   Høringskonsulenten træffer beslutning om, hvorvidt tredjemand skal høres, efter høring af direktøren for Konkurrence- og Statsstøttedirektoratet. Ved vurderingen af, om tredjemand har godtgjort en tilstrækkelig interesse i sagen, tager høringskonsulenten hensyn til, om og i hvilket omfang den anmodende part er tilstrækkeligt berørt af den adfærd, der er genstand for konkurrencesagen, eller om den anmodende part opfylder kravene i artikel 18, stk. 4, i kapitel IV i protokol 4 i tilsyns- og domstolsaftalen.
   3.   Hvis høringskonsulenten ikke finder, at den anmodende part har godtgjort en tilstrækkelig interesse i sagen til at blive hørt, underretter høringskonsulenten skriftligt den anmodende part om begrundelsen for denne vurdering. Den anmodende part gives en frist til at fremsætte sine synspunkter skriftligt. Hvis den anmodende part fremsætter sine synspunkter skriftligt inden for den af høringskonsulenten fastsatte frist, og de skriftlige bemærkninger ikke fører til en anden vurdering, redegøres der for denne vurdering i en begrundet afgørelse, der meddeles den anmodende part.
   4.   Høringskonsulenten informerer parterne i konkurrencesager fra det tidspunkt, hvor proceduren indledes efter artikel 11, stk. 6, i kapitel II i protokol 4 i tilsyns- og domstolsaftalen eller artikel 6, stk. 1, litra c), i kapitel IV i protokol 4 i tilsyns- og domstolsaftalen, om identiteten på de tredjeparter, der vil blive hørt, medmindre dette skader en person eller en virksomhed mærkbart.
   Artikel 6
   Ret til en mundtlig høring; klageres og tredjemands deltagelse i den mundtlige høring
   1.   På anmodning af parter, til hvem Tilsynsmyndigheden har rettet en klagepunktsmeddelelse, eller andre implicerede parter gennemfører høringskonsulenten en mundtlig høring, for at disse parter kan få mulighed for at uddybe deres skriftlige bemærkninger yderligere.
   2.   Høringskonsulenten kan, hvis det er hensigtsmæssigt, og efter samråd med direktøren for Konkurrence- og Statsstøttedirektoratet træffe beslutning om, at klagere og tredjemand, som omhandlet i artikel 5, skal have mulighed for at fremsætte deres synspunkter og overvære den mundtlige høring af de parter, til hvilke der er sendt en klagepunktsmeddelelse, forudsat at de anmoder herom i deres skriftlige bemærkninger. Høringskonsulenten kan også indbyde repræsentanter for konkurrencemyndigheder i tredjelande til at deltage i den mundtlige høring som observatører.
   KAPITEL 4

      AKTINDSIGT, FORTROLIGHED OG FORRETNINGSHEMMELIGHEDER

   Artikel 7
   Aktindsigt og adgang til dokumenter og oplysninger
   1.   Hvis en part, der har udøvet sin ret til aktindsigt, har en begrundet formodning om, at Tilsynsmyndigheden er i besiddelse af dokumenter, som han/hun ikke har haft adgang til, og som er nødvendige for, at han/hun på effektiv vis kan udøve sin ret til at blive hørt, kan den pågældende ved begrundet anmodning til høringskonsulenten anmode om aktindsigt i disse dokumenter, jf. dog artikel 3, stk. 7.
   2.   Med forbehold af artikel 3, stk. 7, kan andre implicerede parter, klagere og tredjemand, som omhandlet artikel 5, fremsætte en begrundet anmodning til høringskonsulenten i følgende tilfælde:

               a)

               Når andre implicerede parter har en begrundet formodning om, at de ikke er blevet underrettet om de klagepunkter, der er blevet meddelt de anmeldende parter i overensstemmelse med artikel 13, stk. 2, i kapitel V i protokol 4 i tilsyns- og domstolsaftalen.

               b)

               Når en klager af Tilsynsmyndigheden er blevet informeret om, at denne har til hensigt at afvise en klage i henhold til artikel 7, stk. 1, i kapitel III i protokol 4 i tilsyns- og domstolsaftalen, og har en begrundet formodning om, at Tilsynsmyndigheden er i besiddelse af dokumenter, som klageren ikke har haft adgang til, og som er nødvendige for, at den pågældende på effektiv vis kan udøve sine rettigheder i overensstemmelse med artikel 8, stk. 1, i kapitel III i protokol 4 i tilsyns- og domstolsaftalen.

               c)

               Når en klager mener, at han/hun ikke har fået tilsendt en kopi af den ikke-fortrolige version af klagepunktsmeddelelsen i henhold til artikel 6, stk. 1, i kapitel III i protokol 4 i tilsyns- og domstolsaftalen, eller at den ikke-fortrolige version af klagepunktsmeddelelsen ikke er udformet på en måde, der giver mulighed for på effektiv vis at udøve sine rettigheder, med undtagelse af forligsprocedurer.

               d)

               Når tredjemand som omhandlet i artikel 5 i nærværende afgørelse har en begrundet formodning om, at han/hun ikke er blevet underrettet om procedurens karakter og genstand i henhold til artikel 13, stk. 1, i kapitel III i protokol 4 i tilsyns- og domstolsaftalen og artikel 16, stk. 1, i kapitel V i protokol 4 i tilsyns- og domstolsaftalen. Det samme gælder, når en klager i en forligsprocedure har en begrundet formodning om, at han/hun ikke er blevet underrettet om procedurens karakter og genstand i henhold til artikel 6, stk. 1, i kapitel III i protokol 4 i tilsyns- og domstolsaftalen.

         3.   Høringskonsulenten træffer en begrundet afgørelse om en anmodning, der er rettet til ham/hende i henhold til stk. 1 eller 2, og meddeler den person, der har fremsat anmodningen, og enhver anden person, der er berørt af proceduren, denne afgørelse.
   Artikel 8
   Forretningshemmeligheder og andre fortrolige oplysninger
   1.   Hvis Tilsynsmyndigheden påtænker at videregive oplysninger, der måtte udgøre forretningshemmeligheder eller andre fortrolige oplysninger for en virksomhed eller en person, underretter Konkurrence- og Statsstøttedirektoratet den pågældende virksomhed eller person skriftligt herom, og der gives en nærmere begrundelse herfor. Den pågældende virksomhed eller person får en bestemt frist til skriftligt at fremsætte eventuelle bemærkninger.
   2.   Hvis de pågældende virksomheder eller personer modsætter sig videregivelsen af oplysningerne, kan den henvise sagen til høringskonsulenten. Hvis høringskonsulenten vurderer, at oplysningerne kan videregives, fordi de ikke udgør forretningshemmeligheder eller andre fortrolige oplysninger, eller fordi der er en tungtvejende interesse i meddelelsen heraf, redegøres der for denne vurdering i en begrundet afgørelse, der meddeles den pågældende virksomhed eller person. I afgørelsen angives den dato, hvor oplysningerne vil blive videregivet. Denne dato skal mindst ligge en uge efter meddelelsesdatoen.
   3.   Stk. 1 og 2 gælder tilsvarende for videregivelse af oplysninger ved en offentliggørelse i Den Europæiske Unions Tidende og EØS-tillægget.
   4.   Høringskonsulenten kan, hvis det er nødvendigt for at skabe balance mellem en parts effektive udøvelse af sin ret til forsvar og legitime fortrolighedshensyn, træffe beslutning om, at dele af sagsakterne, som er nødvendige for, at den pågældende kan udøve sin ret til forsvar, i begrænset omfang gøres tilgængelige for den part, der anmoder om aktindsigt; de nærmere retningslinjer herfor fastlægges af høringskonsulenten.
   KAPITEL 5

      FORLÆNGELSE AF FRISTER

   Artikel 9
   Anmodninger om forlængelse af frister
   1.   Hvis adressaten for en klagepunktsmeddelelse finder, at fristen for besvarelsen af klagepunktsmeddelelsen er for kort, kan den pågældende søge at få fristen forlænget ved en begrundet anmodning, der rettes til direktøren for Konkurrence- og Statsstøttedirektoratet. En sådan anmodning skal fremsættes i god tid inden udløbet af den oprindelige frist i sager efter EØS-aftalens artikel 53 og 54 og mindst fem arbejdsdage inden udløbet af den oprindelige frist i sager efter EØS-aftalens artikel 57. Hvis anmodningen ikke efterkommes, eller den adressat for klagepunktsmeddelelsen, der har fremsat anmodningen, ikke er enig i den indrømmede fristforlængelse, kan den pågældende inden udløbet af den oprindelige frist henvise sagen til høringskonsulenten. Høringskonsulenten tager efter samråd med direktøren for Konkurrence- og Statsstøttedirektoratet stilling til, om det er nødvendigt at forlænge fristen, for at adressaten for en klagepunktsmeddelelse på effektiv vis kan udøve sin ret til at blive hørt, samtidig med at det bør sikres, at proceduren ikke forsinkes unødigt. I sager efter EØS-aftalens artikel 53 og 54 skal høringskonsulenten tage hensyn til bl.a. følgende elementer:

               a)

               sagsakternes omfang og kompleksitet

               b)

               hvorvidt den adressat for klagepunktsmeddelelsen, der har fremsat anmodningen, på forhånd har haft adgang til oplysninger

               c)

               andre objektive hindringer, som den adressat for klagepunktsmeddelelsen, der har fremsat anmodningen, måtte være stødt på i forbindelse med fremsættelsen af sine bemærkninger.

         Med henblik på at vurdere punkt a) i første afsnit, kan antallet af overtrædelser, den påståede varighed af overtrædelsen(erne), omfanget og antallet af dokumenter og omfanget og kompleksiteten af ekspertundersøgelser tages i betragtning.
   2.   Hvis andre implicerede parter, en klager eller tredjemand, som omhandlet i artikel 5, finder, at fristen for fremsættelsen af bemærkninger er for kort, kan den pågældende i god tid inden udløbet af den oprindelige frist søge at få fristen forlænget ved en begrundet anmodning, der rettes til direktøren for Konkurrence- og Statsstøttedirektoratet. Hvis en sådan anmodning ikke imødekommes, eller den implicerede part, klager eller tredjemand er uenig i denne afgørelse, kan den pågældende henvise sagen til høringskonsulenten. Høringskonsulenten tager efter samråd med direktøren for Konkurrence- og Statsstøttedirektoratet stilling til, om fristen bør forlænges.
   KAPITEL 6

      DEN MUNDTLIGE HØRING

   Artikel 10
   Tilrettelæggelse og funktion
   1.   Høringskonsulenten tilrettelægger og gennemfører de høringer, der er omhandlet i gennemførelsesbestemmelserne til EØS-aftalens artikel 53, 54 og 57.
   2.   Høringskonsulenten gennemfører den mundtlige høring i fuld uafhængighed.
   3.   Høringskonsulenten sikrer, at høringen afvikles korrekt, og bidrager til, at selve høringen og en eventuel efterfølgende afgørelse får en objektiv karakter.
   4.   Høringskonsulenten sikrer, at den mundtlige høring giver adressaterne for klagepunktsmeddelelsen, andre implicerede parter, klagere og tredjemand, som omhandlet i artikel 5, der er indbudt til den mundtlige høring, tilstrækkelig mulighed for at uddybe deres synspunkter, hvad angår Tilsynsmyndighedens foreløbige konklusioner.
   Artikel 11
   Forberedelse af den mundtlige høring
   1.   Høringskonsulenten er ansvarlig for forberedelsen af den mundtlige høring og træffer i den forbindelse alle passende foranstaltninger. For at sikre en grundig forberedelse af den mundtlige høring kan høringskonsulenten efter samråd med direktøren for Konkurrence- og Statsstøttedirektoratet inden høringen tilsende de personer, der skal deltage i høringen, en liste over de spørgsmål, som de opfordres til at udtale sig om. Høringskonsulenten kan også meddele de personer, der skal deltage i høringen, de vigtigste spørgsmål, der skal drøftes, under særlig hensyntagen til de forhold og spørgsmål, som de adressater for en klagepunktsmeddelelse, der har anmodet om en mundtlig høring, ønsker at rejse på høringen.
   2.   Med henblik herpå kan høringskonsulenten efter samråd med direktøren for Konkurrence- og Statsstøttedirektoratet afholde et møde med de personer, der skal deltage i høringen, og eventuelt også med Tilsynsmyndighedens relevante direktorater for at forberede selve høringen.
   3.   Høringskonsulenten kan ligeledes anmode om skriftligt at blive forhåndsunderrettet om hovedindholdet i de udtalelser, der påtænkes afgivet af de personer, som skal deltage i høringen.
   4.   Høringskonsulenten kan fastsætte en frist, inden for hvilken alle personer, der er indbudt til den mundtlige høring, skal fremsende en liste over de personer, som deltager på deres vegne. Høringskonsulenten gør i god tid inden høringen denne liste tilgængelig for alle personer, der skal deltage i den mundtlige høring.
   Artikel 12
   Tidsramme for og gennemførelse af høringen
   1.   Efter samråd med direktøren for Konkurrence- og Statsstøttedirektoratet afgør høringskonsulenten, hvor og hvornår høringen skal finde sted, og hvor længe den skal vare. Høringskonsulenten tager også stilling til, om en eventuel anmodning om udsættelse af høringen kan imødekommes eller ej.
   2.   Høringskonsulenten afgør, om der kan gives tilladelse til at fremlægge nye dokumenter under høringen, og hvilke personer der skal høres på en parts vegne.
   3.   Høringskonsulenten kan give de parter, til hvem der er rettet en klagepunktsmeddelelse, andre implicerede parter, klagere, andre personer, der er indbudt til høringen, Tilsynsmyndighedens direktorater og EØS-staternes myndigheder tilladelse til at stille spørgsmål under høringen. I det omfang et spørgsmål undtagelsesvis ikke har kunnet besvares helt eller delvis under den mundtlige høring, kan høringskonsulenten give tilladelse til, at svaret gives skriftligt inden for en nærmere fastsat frist. Det skriftlige svar fremsendes til alle deltagere i den mundtlige høring, medmindre høringskonsulenten træffer anden afgørelse for at beskytte retten til forsvar for en adressat for en klagepunktsmeddelelse, en virksomheds forretningshemmeligheder eller en persons fortrolige oplysninger.
   4.   For at sikre, at retten til at blive hørt respekteres, kan høringskonsulenten efter samråd med direktøren for Konkurrence- og Statsstøttedirektoratet give de berørte parter, andre implicerede parter, klagere eller tredjemand, som omhandlet i artikel 5, mulighed for at fremsætte yderligere skriftlige bemærkninger efter den mundtlige høring. Høringskonsulenten fastsætter en frist for fremsættelsen af sådanne nye bemærkninger. Tilsynsmyndigheden er ikke forpligtet til at tage hensyn til skriftlige bemærkninger modtaget efter denne frist.
   Artikel 13
   Beskyttelse af forretningshemmeligheder og fortrolighed under den mundtlige høring
   Hver person høres normalt i nærværelse af alle andre personer, der er indbudt til den mundtlige høring. Høringskonsulenten kan ligeledes afgøre, om personer skal høres enkeltvis for lukkede døre under hensyn til deres berettigede interesse i at beskytte deres forretningshemmeligheder og andre fortrolige oplysninger.
   KAPITEL 7

      FORELØBIGE RAPPORTER OG RET TIL AT FREMSÆTTE BEMÆRKNINGER

   Artikel 14
   Foreløbige rapporter og bemærkninger
   1.   Høringskonsulenten forelægger det kompetente medlem af kollegiet en foreløbig rapport om høringen og om de konklusioner, han eller hun drager af høringen, for så vidt angår den effektive udøvelse af de proceduremæssige rettigheder. I rapporten redegøres der for procedurespørgsmål, herunder følgende:

               a)

               meddelelsen af dokumenter og aktindsigt

               b)

               tidsfrister for besvarelse af klagepunktsmeddelelsen

               c)

               overholdelsen af retten til at blive hørt

               d)

               gennemførelsen af den mundtlige høring.

         Direktøren for Konkurrence- og Statsstøttedirektoratet og Direktoratet for Juridiske og Eksekutive Anliggender tilsendes en kopi af denne rapport.
   2.   Derudover, og uafhængigt af den i stk. 1 omhandlede rapport, kan høringskonsulenten fremsætte bemærkninger om det videre forløb og upartiskheden i sagen. Høringskonsulenten sørger i den forbindelse især for, at der ved udarbejdelsen af udkastene til Tilsynsmyndighedens afgørelser tages behørigt hensyn til alle relevante forhold, hvad enten disse er fordelagtige eller ufordelagtige for de berørte parter, herunder faktuelle elementer i relation til en overtrædelses grovhed og varighed. Disse bemærkninger kan bl.a. vedrøre nødvendigheden af at indhente yderligere oplysninger, frafaldelse af visse klagepunkter eller meddelelse af yderligere klagepunkter eller forslag om yderligere efterforskningsskridt efter afsnit V i kapitel II i protokol 4 i tilsyns- og domstolsaftalen.
   Direktøren for Konkurrence- og Statsstøttedirektoratet og Direktoratet for Juridiske og Eksekutive Anliggender underrettes som disse bemærkninger.
   KAPITEL 8

      TILSAGN OG FORLIG

   Artikel 15
   Tilsagn og forlig
   1.   Parter, som under en procedure tilbyder at afgive tilsagn, der imødekommer de betænkeligheder, som Tilsynsmyndigheden har, og som den har underrettet disse parter om i sin foreløbige vurdering efter artikel 9 i kapitel II i protokol 4 i tilsyns- og domstolsaftalen, kan på et hvilket som helst tidspunkt i proceduren efter artikel 9 henvende sig til høringskonsulenten for at sikre, at de på effektiv vis kan udøve deres proceduremæssige rettigheder.
   2.   Parter, der i kartelsager indleder forligsforhandlinger efter artikel 10a i kapitel III i protokol 4 i tilsyns- og domstolsaftalen, kan på et hvilket som helst tidspunkt under forligsproceduren henvende sig til høringskonsulenten for at sikre, at de på effektiv vis kan udøve deres proceduremæssige rettigheder.
   KAPITEL 9

      ENDELIG RAPPORT

   Artikel 16
   Indhold og fremsendelse inden vedtagelsen af en afgørelse
   1.   Høringskonsulenten udarbejder på grundlag af det udkast til afgørelse, der skal forelægges det rådgivende udvalg i den pågældende sag, en endelig skriftlig rapport om overholdelsen af de proceduremæssige rettigheder på et hvilket som helst tidspunkt af proceduren, jf. artikel 14, stk. 1. I denne rapport skal der også tages stilling til, om udkastet til afgørelse kun beskæftiger sig med klagepunkter, hvortil parterne har fået lejlighed til at fremsætte bemærkninger.
   2.   Den endelige rapport sendes til det kompetente medlem af kollegiet, direktøren for Konkurrence- og Statsstøttedirektoratet og Direktoratet for Juridiske og Eksekutive Anliggender. Den fremsendes også til de kompetente myndigheder i EØS-EFTA-staterne samt Europa-Kommissionen, jf. bestemmelserne om samarbejde i protokol 23 til EØS-aftalen.
   Artikel 17
   Forelæggelse for Tilsynsmyndigheden og offentliggørelse
   1.   Høringskonsulentens endelige rapport forelægges Tilsynsmyndigheden sammen med udkastet til afgørelse for at sikre, at Tilsynsmyndigheden, når den træffer en afgørelse i en given sag, har fuldt kendskab til alle relevante oplysninger om procedurens forløb og om overholdelsen af de proceduremæssige rettigheder under hele proceduren.
   2.   Inden afgørelsen vedtages, kan høringskonsulenten ændre sin endelige rapport for at tage hensyn til ændringer i udkastet til afgørelsen.
   3.   Tilsynsmyndigheden meddeler afgørelsens adressater høringskonsulentens endelige rapport sammen med afgørelsen. Den offentliggør høringskonsulentens endelige rapport i Den Europæiske Unions Tidende og EØS-tillægget sammen med afgørelsen, dog under hensyntagen til virksomhedernes berettigede interesse i beskyttelse af deres forretningshemmeligheder.
   KAPITEL 10

      AFSLUTTENDE BESTEMMELSER

   Artikel 18
   Ophævelse og overgangsbestemmelser
   1.   Afgørelse nr. 177/02/KOL af 30. oktober 2002 og afgørelse nr. 792/08/KOL af 17. december 2008 ophæves.
   2.   Proceduremæssige skridt, der allerede er taget efter afgørelse nr. 177/02/KOL og/eller afgørelse nr. 792/08/KOL af 17. december 2008, har fortsat virkning. I forbindelse med undersøgelsesforanstaltninger, der er truffet inden nærværende afgørelses ikrafttræden, kan høringskonsulenten afstå fra at udøve sine beføjelser i henhold til artikel 4.
   I tilfælde, hvor proceduren efter artikel 11, stk. 6, i kapitel II i protokol 4 i tilsyns- og domstolsaftalen eller proceduren efter artikel 6, stk. 1, litra c), i kapitel IV i protokol 4 i tilsyns- og domstolsaftalen er indledt inden nærværende afgørelses ikrafttræden, skal den foreløbige rapport efter artikel 14 i nærværende afgørelse og den endelige rapport efter artikel 16 ikke omfatte undersøgelsesfasen, medmindre høringskonsulenten træffer anden afgørelse.
   Artikel 19
   Ikrafttræden
   Denne beslutning offentliggøres i en autentisk udgave på engelsk og træder i kraft fra dagen for vedtagelsen. Den offentliggøres i Den Europæiske Unions Tidende og EØS-tillægget.
   Artikel 20
   EFTA-staterne modtager en kopi af nærværende beslutning.
   Artikel 21
   Europa-Kommissionen modtager en kopi af nærværende beslutning.

      Udfærdiget i Bruxelles, den 29. november 2012.

            På EFTA-Tilsynsmyndighedens vegne

         Oda Helen SLETNES

            Formand

         Sverrir Haukur GUNNLAUGSSON

            Medlem af Kollegiet

      (1)  Se f.eks. sag E-15/10 - Posten Norge AS mod EFTA-Tilsynsmyndigheden, dom af 18. april 2012, endnu ikke offentliggjort, præmis 85-92.

      (2)  I EØS-aftalens artikel 6 hedder det: "Med forbehold af fremtidig udvikling i retspraksis fortolkes bestemmelserne i denne aftale i det omfang, de indholdsmæssigt er identiske med tilsvarende regler i Traktaten om Oprettelse af Det Europæiske Økonomiske Fællesskab og Traktaten om Oprettelse af Det Europæiske Kul- og Stålfællesskab samt retsakter udstedt i medfør af disse to traktater, ved deres gennemførelse og anvendelse i overensstemmelse med de relevante afgørelser, der er truffet af De Europæiske Fællesskabers Domstol forud for tidspunktet for undertegnelsen af denne aftale". Med hensyn til relevante afgørelser, der er truffet efter tidspunktet for undertegnelsen af EØS-aftalen, følger det af artikel 3, stk. 2, i aftalen om oprettelse af en tilsynsmyndighed og en domstol, at EFTA-Tilsynsmyndigheden og EFTA-Domstolen skal tage skyldigt hensyn til de heri fastsatte principper.


title: 2004/754/EF: Rådets afgørelse af 11. oktober 2004 om indgåelse på Det Europæiske Fællesskabs vegne af interimsaftalen om handel og handelsanliggender mellem Det Europæiske Fællesskab og Det Europæiske Atomenergifællesskab på den ene side og Republikken Tadsjikistan på den anden side

text:
               16.11.2004

               DA

               Den Europæiske Unions Tidende

               L 340/1

         RÅDETS AFGØRELSE
   af 11. oktober 2004
   om indgåelse på Det Europæiske Fællesskabs vegne af interimsaftalen om handel og handelsanliggender mellem Det Europæiske Fællesskab og Det Europæiske Atomenergifællesskab på den ene side og Republikken Tadsjikistan på den anden side
   (2004/754/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 3,
   under henvisning til forslag fra Kommissionen, og
   ud fra følgende betragtning:

         TRUFFET FØLGENDE AFGØRELSE:
   Artikel 1
   1.   Interimsaftalen om handel og handelsanliggender mellem Det Europæiske Fællesskab og Det Europæiske Atomenergifællesskab på den ene side og Republikken Tadsjikistan på den anden side sammen med de dertil knyttede bilag og den dertil knyttede protokol samt de erklæringer, der er udarbejdet ensidigt af Fællesskabet eller i fællesskab med den anden part, godkendes herved på Det Europæiske Fællesskabs vegne.
   2.   Teksten til aftalen, bilagene, protokollen og slutakten er knyttet til denne afgørelse.
   Artikel 2
   Formanden for Rådet bemyndiges til at udpege den (de) person(er), der er beføjet til at undertegne interimsaftalen på Det Europæiske Fællesskabs vegne.
   Artikel 3
   Formanden for Rådet foranstalter på Fællesskabets vegne den notifikation, der er omhandlet i artikel 37 i aftalen.

      Udfærdiget i Luxembourg, den 11. oktober 2004.

            På Rådets vegne

         B. R. BOT

            Formand

    ---documentbreak---

               16.11.2004

               DA

               Den Europæiske Unions Tidende

               L 340/2

         INTERIMSAFTALE
   om handel og handelsanliggender mellem Det Europæiske Fællesskab og Det Europæiske Atomenergifællesskab på den ene side og Republikken Tadsjikistan på den anden side
   DET EUROPÆISKE FÆLLESSKAB og DET EUROPÆISKE ATOMENERGIFÆLLESSKAB, i det følgende benævnt »FÆLLESSKABET«,
   på den ene side,
   og REPUBLIKKEN TADSJIKISTAN,
   på den anden side,
   SOM TAGER I BETRAGTNING, at der den 16. december 2003 blev paraferet en partnerskabs- og samarbejdsaftale om oprettelse af et partnerskab mellem De Europæiske Fællesskaber og deres medlemsstater på den ene side og Republikken Tadsjikistan på den anden side,
   SOM TAGER I BETRAGTNING, at målet med partnerskabs- og samarbejdsaftalen er at styrke og uddybe de tidligere etablerede forbindelser, navnlig ved aftalen mellem Det Europæiske Økonomiske Fællesskab og Det Europæiske Atomenergifællesskab og Unionen af Socialistiske Sovjetrepublikker om handel og handelsmæssigt og økonomisk samarbejde, undertegnet den 18. december 1989,
   SOM TAGER I BETRAGTNING, at det er nødvendigt at sikre en hurtig udvikling af handelsforbindelserne mellem parterne,
   SOM TAGER I BETRAGTNING, at det med dette for øje er nødvendigt så hurtigt som muligt ved hjælp af en interimsaftale at sætte bestemmelserne i partnerskabs- og samarbejdsaftalen vedrørende handel og handelsanliggender i kraft,
   SOM TAGER I BETRAGTNING, at disse bestemmelser således skal træde i stedet for de relevante bestemmelser i aftalen om handel og handelsmæssigt og økonomisk samarbejde,
   SOM TAGER I BETRAGTNING, at det i afventning af ikrafttrædelsen af partnerskabs- og samarbejdsaftalen og oprettelsen af samarbejdsrådet må sikres, at det blandede udvalg, der er nedsat ved aftalen om handel og handelsmæssigt og økonomisk samarbejde kan udøve de beføjelser, der ved partnerskabs- og samarbejdsaftalen tillægges samarbejdsrådet, hvilket er nødvendigt for, at interimsaftalen kan gennemføres,
   Por las Comunidades Europeas
   Za Evropská společenství
   For De Europæiske Fællesskaber
   Für die Europäischen Gemeinschaften
   Euroopa ühenduste nimel
   Για τις Ευρωπαϊκές Κοινότητες
   For the European Communities
   Pour les Communautés européennes
   Per le Comunità europee
   Eiropas Kopienu vārdā
   Europos Bendrijų vardu
   Az Európai Közösségek részéről
   Għall-Komunitajiet Ewropej
   Voor de Europese Gemeenschappen
   W imieniu Wspólnot Europejskich
   Pelas Comunidades Europeias
   Za Európske spoločenstvá
   Za Evropske skupnosti
   Euroopan yhteisöjen puolesta
   På europeiska gemenskapernas vägnar

   ER BLEVET ENIGE OM FØLGENDE:
   AFSNIT I
   ALMINDELIGE PRINCIPPER

      [Partnerskabs- og samarbejdsaftalen Tadsjikistan: Afsnit I]

   Artikel 1
   [Partnerskabs- og samarbejdsaftalen Tadsjikistan: Artikel 2]
   Respekt for demokratiet og de grundlæggende menneskerettigheder som defineret særlig i verdenserklæringen om menneskerettigheder, De Forenede Nationers pagt, Helsingfors-slutakten og Paris-chartret for et Nyt Europa og ligeledes de markedsøkonomiske principper underbygger parternes politik indadtil og udadtil og udgør et væsentligt element i denne aftale.
   Artikel 2
   [Partnerskabs- og samarbejdsaftalen Tadsjikistan: Artikel 3]
   Parterne finder det væsentligt for den fremtidige velstand og stabilitet, at de nye uafhængige stater, der er opstået efter opløsningen af Unionen af Socialistiske Sovjetrepublikker, i det følgende benævnt »uafhængige stater«, bevarer og udvikler deres indbyrdes samarbejde i overensstemmelse med Helsingfors-slutaktens principper og folkeretten og i et godt naboskabs ånd, og parterne vil i enhver henseende bestræbe sig på at fremme denne proces.
   AFSNIT II
   VAREHANDEL

      [Partnerskabs- og samarbejdsaftalen Tadsjikistan: Afsnit III]

   Artikel 3
   [Partnerskabs- og samarbejdsaftalen Tadsjikistan: Artikel 7]
   1.   Parterne indrømmer hinanden mestbegunstigelsesbehandling på alle områder med hensyn til:

               —

               told og afgifter på import og eksport, herunder metoden for opkrævning af sådan told og sådanne afgifter

               —

               bestemmelser vedrørende fortoldning, forsendelse, oplag og omladning

               —

               skatter og andre indenlandske afgifter af enhver art, der direkte eller indirekte pålægges importerede varer

               —

               betalingsmåder og overførsel af betalinger

               —

               regler vedrørende salg, køb, transport, distribution og brug af varer på det indenlandske marked.

         2.   Bestemmelserne i stk. 1 gælder ikke for:

               a)

               fordele, der indrømmes med det sigte at oprette en toldunion eller et frihandelsområde, eller som udspringer af oprettelsen af en sådan union eller et sådant område

               b)

               fordele, der indrømmes bestemte lande i overensstemmelse med WTO-reglerne og andre internationale aftaler til gavn for udviklingslandene

               c)

               fordele, der indrømmes nabolande for at lette grænsetrafikken.

         3.   Bestemmelserne i stk. 1 finder i en overgangsperiode, der udløber fem år efter ikrafttrædelsen af denne aftale, ikke anvendelse på de i bilag I anførte fordele, som Republikken Tadsjikistan indrømmer andre stater opstået ved Sovjetunionens opløsning.
   Artikel 4
   [Partnerskabs- og samarbejdsaftalen Tadsjikistan: Artikel 8]
   1.   Parterne er enige om, at princippet om transitfrihed for varer er en væsentlig forudsætning for at nå denne aftales mål.
   I den forbindelse sørger hver part for, at varer med oprindelse eller bestemmelsessted i den anden parts toldområde uhindret kan transitere via eller gennem dens område.
   2.   Reglerne i artikel V, stk. 2, 3, 4 og 5, i GATT 1994 finder anvendelse mellem parterne.
   3.   Reglerne i denne artikel berører ikke eventuelle særregler for specifikke sektorer, såsom transport, eller varer, der måtte være aftalt mellem parterne.
   Artikel 5
   [Partnerskabs- og samarbejdsaftalen Tadsjikistan: Artikel 9]
   Uden at det berører de rettigheder og forpligtelser, der følger af de for parterne bindende internationale konventioner om midlertidig indførsel af varer, indrømmer hver part desuden den anden part fritagelse for importafgifter og -told på midlertidigt indførte varer i de tilfælde og efter de procedurer, der måtte være fastlagt i andre internationale konventioner på området, som den er bundet af, i overensstemmelse med dens lovgivning. Der tages hensyn til de betingelser, hvorunder den pågældende part har accepteret forpligtelserne i medfør af sådanne konventioner.
   Artikel 6
   [Partnerskabs- og samarbejdsaftalen Tadsjikistan: Artikel 10]
   1.   Varer med oprindelse i Republikken Tadsjikistan indføres i Fællesskabet uden kvantitative restriktioner eller foranstaltninger med tilsvarende virkning, jf. dog bestemmelserne i artikel 8, 11 og 12 i denne aftale.
   2.   Varer med oprindelse i Fællesskabet indføres i Tadsjikistan uden kvantitative restriktioner eller foranstaltninger med tilsvarende virkning, jf. dog bestemmelserne i artikel 8, 11 og 12 i denne aftale.
   Artikel 7
   [Partnerskabs- og samarbejdsaftalen Tadsjikistan: Artikel 11]
   Varer handles mellem parterne til markedspriser.
   Artikel 8
   [Partnerskabs- og samarbejdsaftalen Tadsjikistan: Artikel 12]
   1.   Såfremt en vare indføres i en parts område i så øgede mængder eller under sådanne omstændigheder, at det forvolder eller kan forvolde skade for de indenlandske producenter af tilsvarende eller direkte konkurrerende varer, kan Fællesskabet eller Republikken Tadsjikistan alt efter, hvem af dem der er berørt, træffe passende foranstaltninger i overensstemmelse med nedenstående procedurer og betingelser.
   2.   Før der træffes foranstaltninger eller i de tilfælde, hvor stk. 4 finder anvendelse, snarest muligt derefter, meddeler Fællesskabet eller Republikken Tadsjikistan det i artikel 22 omhandlede blandede udvalg alle fornødne oplysninger med henblik på, at der kan findes en for parterne tilfredsstillende løsning som omhandlet i afsnit IV.
   3.   Hvis parterne på grundlag af konsultationerne ikke senest 30 dage efter sagens forelæggelse for det blandede udvalg når til enighed om, hvilke foranstaltninger der skal træffes over for situationen, kan den part, der anmodede om konsultationerne, begrænse indførslen af de pågældende varer i det omfang og tidsrum, det er nødvendigt for at forebygge eller afhjælpe skaden, eller træffe andre formålstjenlige foranstaltninger.
   4.   I kritiske situationer, hvor en forsinkelse ville medføre en skade, som vanskeligt kan genoprettes, kan parterne træffe foranstaltninger inden konsultationerne under forudsætning af, at der tilbydes konsultationer straks efter, at foranstaltningerne er truffet.
   5.   Ved valget af foranstaltninger efter denne artikel skal parterne foretrække de foranstaltninger, der griber mindst forstyrrende ind i virkeliggørelsen af denne aftales mål.
   6.   Intet i denne artikel skal være til hinder for eller på nogen måde berøre muligheden af, at parterne træffer antidumpingforanstaltninger eller modforholdsregler i overensstemmelse med artikel VI i GATT 1994, aftalen om gennemførelse af artikel VI i GATT 1994, aftalen om subsidier og udligningsforanstaltninger eller dertil knyttet intern lovgivning.
   Artikel 9
   [Partnerskabs- og samarbejdsaftalen Tadsjikistan: Artikel 13]
   Parterne forpligter sig til at overveje udbygning af denne aftales bestemmelser om varehandel mellem dem, således som omstændighederne tillader det, herunder situationen som følge af Republikken Tadsjikistans kommende tiltrædelse af WTO. Det blandede udvalg kan til parterne rette henstillinger om en sådan udbygning, der, såfremt den accepteres, kan sættes i kraft ved en aftale mellem parterne i overensstemmelse med deres respektive procedurer.
   Artikel 10
   [Partnerskabs- og samarbejdsaftalen Tadsjikistan: Artikel 14]
   Denne aftale er ikke til hinder for sådanne forbud eller restriktioner vedrørende indførsel, udførsel eller transit, som er begrundet i hensynet til den offentlige sædelighed, den offentlige orden, den offentlige sikkerhed, beskyttelse af menneskers og dyrs sundhed og liv, beskyttelse af planter, beskyttelse af naturressourcer, beskyttelse af nationale skatte af kunstnerisk, historisk eller arkæologisk værdi, beskyttelse af intellektuel, industriel og kommerciel ejendomsret eller regler vedrørende guld og sølv. Sådanne forbud eller restriktioner må dog hverken udgøre et middel til vilkårlig forskelsbehandling eller en skjult begrænsning af samhandelen mellem parterne.
   Artikel 11
   [Partnerskabs- og samarbejdsaftalen Tadsjikistan: Artikel 15]
   Handelen med tekstilvarer, der henhører under kapitel 50-63 i den kombinerede nomenklatur, er omfattet af en særskilt bilateral aftale. Når den pågældende aftale udløber, vil tekstilvarerne blive omfattet af nærværende aftale.
   Artikel 12
   [Partnerskabs- og samarbejdsaftalen Tadsjikistan: Artikel 16]
   Handelen med nukleare materialer foregår i overensstemmelse med bestemmelserne i traktaten om oprettelse af Det Europæiske Atomenergifællesskab. Om nødvendigt omfattes handelen med nukleare materialer af bestemmelserne i en særlig aftale, der indgås mellem Det Europæiske Atomenergifællesskab og Republikken Tadsjikistan.
   AFSNIT III
   BETALINGER, KONKURRENCEREGLER OG ANDRE ØKONOMISKE BESTEMMELSER

      [Partnerskabs- og samarbejdsaftalen Tadsjikistan: Afsnit IV]

   Artikel 13
   [Partnerskabs- og samarbejdsaftalen Tadsjikistan: Artikel 38, stk. 1]
   Parterne forpligter sig til i frit konvertibel valuta at tillade betalinger på betalingsbalancens løbende poster mellem personer bosat i Fællesskabet og Republikken Tadsjikistan i forbindelse med udveksling af varer og tjenesteydelser eller personbevægelser foretaget i overensstemmelse med denne aftales bestemmelser.
   Artikel 14
   [Partnerskabs- og samarbejdsaftalen Tadsjikistan: Artikel 40, stk. 4]
   Parterne er enige om at undersøge, hvorledes deres respektive konkurrencelovgivning kan anvendes på samordnet vis i tilfælde, hvor handelen mellem dem berøres.
   Artikel 15
   [Partnerskabs- og samarbejdsaftalen Tadsjikistan: Artikel 39, stk. 1]
   I henhold til bestemmelserne i denne artikel og i bilag II forbedrer Republikken Tadsjikistan fortsat beskyttelsen af den intellektuelle, industrielle og kommercielle ejendomsret, således at der senest ved udgangen af det femte år efter aftalens ikrafttræden opnås et beskyttelsesniveau svarende til det, der findes i Fællesskabet, herunder effektive midler til håndhævelse af disse rettigheder.
   Artikel 16
   [Partnerskabs- og samarbejdsaftalen Tadsjikistan: Artikel 42]

      Samarbejde inden for handel med varer og tjenesteydelser

   Parterne samarbejder med sigte på at garantere, at Republikken Tadsjikistans internationale handel foregår i overensstemmelse med WTO-reglerne. Fællesskabet yder Republikken Tadsjikistan faglig bistand i den anledning.
   Samarbejdet omfatter specifikke emner, der er direkte relevante for en lettelse af handelen, navnlig med henblik på at bistå Republikken Tadsjikistan med at bringe sin lovgivning og sine administrative bestemmelser i overensstemmelser med WTO-reglerne, således at landet så hurtigt som muligt kan opfylde betingelserne for tiltrædelse af denne organisation. Dette omfatter:

               —

               udformning af en politik vedrørende handel og handelsanliggender, herunder betalinger og clearing-ordninger

               —

               udarbejdelse af relevant lovgivning.

         Artikel 17
   [Partnerskabs- og samarbejdsaftalen Tadsjikistan: Artikel 45]

      Offentlige indkøb

   Parterne samarbejder om at skabe forudsætninger for, at kontrakter om varer og tjenesteydelser indgås på åbne og konkurrenceprægede vilkår, især på basis af udbud.
   Artikel 18
   [Partnerskabs- og samarbejdsaftalen Tadsjikistan: Artikel 46]

      Samarbejde vedrørende standarder og overensstemmelsesvurdering

   1.   Samarbejdet mellem parterne tager sigte på at fremme tilpasningen til internationalt vedtagne kriterier, principper og retningslinjer for metrologi, standarder og overensstemmelsesvurdering, at lette den gensidige anerkendelse af overensstemmelsesvurderinger og forbedre tadsjikiske produkters kvalitet.
   2.   I det øjemed bestræber parterne sig på at samarbejde om faglige bistandsprojekter, der kan:

               —

               fremme et hensigtsmæssigt samarbejde med specialiserede organisationer og institutioner på disse områder

               —

               fremme anvendelsen af Fællesskabets tekniske forskrifter og europæiske standarder og procedurer for overensstemmelsesvurdering

               —

               muliggøre udveksling af erfaringer og teknisk information vedrørende kvalitetsstyring.

         Artikel 19
   [Partnerskabs- og samarbejdsaftalen Tadsjikistan: Artikel 50]

      Landbrug og agroindustri

   Samarbejdet på dette område skal tage sigte på fremme af landbrugsreformerne, modernisering, bekæmpelse af sygdomme, privatisering og omstrukturering af landbruget, af opdræt, af agroindustrien og af servicesektoren i Republikken Tadsjikistan og udvikling af inden- og udenlandske markeder for tadsjikiske produkter under hensyntagen til beskyttelsen af miljøet og nødvendigheden af at forbedre fødevareforsyningssikkerheden samt udviklingen af agroindustrien, forarbejdningen og distributionen af landbrugsprodukter. Parterne tilstræber også en gradvis tilnærmelse af de tadsjikiske normer til Fællesskabets tekniske forskrifter vedrørende industri- og landbrugsfødevarer, herunder normerne på sundheds- og plantesundhedsområdet.
   Artikel 20
   [Partnerskabs- og samarbejdsaftalen Tadsjikistan: Artikel 63]

      Told

   1.   Formålet med samarbejdet er at sikre overholdelse af alle bestemmelser, der planlægges vedtaget i forbindelse med handel og redelig handelspraksis, og at opnå en tilnærmelse af Republikken Tadsjikistans toldsystem til Fællesskabets.
   2.   Samarbejdet omfatter især følgende:

               —

               udveksling af information

               —

               forbedring af arbejdsmetoder

               —

               indførelse af den kombinerede nomenklatur og det administrative enhedsdokument

               —

               forenkling af kontrol og formaliteter i forbindelse med godstransport

               —

               bistand til indførelse af moderne toldinformationssystemer

               —

               afholdelse af seminarer og tilrettelæggelse af uddannelsesophold.

         Der ydes om nødvendigt faglig bistand.
   3.   Uden at det berører det yderligere samarbejde omhandlet i denne aftale, ydes den gensidige bistand mellem parternes administrative myndigheder i toldspørgsmål efter bestemmelserne i den protokol, der er knyttet til aftalen.
   Artikel 21
   [Partnerskabs- og samarbejdsaftalen Tadsjikistan: Artikel 64]

      Statistisk samarbejde

   Samarbejdet på dette område tager sigte på udvikling af et effektivt statistisk system, der kan give pålidelige statistikker til støtte for og overvågning af den socioøkonomiske reformproces og som bidrag til udvikling af privat foretagsomhed i Republikken Tadsjikistan.
   Parterne samarbejder især på følgende områder:

               —

               det tadsjikiske statistiske systems tilpasning til internationale metoder, standarder og klassifikationer

               —

               udveksling af statistiske oplysninger

               —

               tilvejebringelse af de fornødne statistiske makro- og mikroøkonomiske oplysninger til gennemførelse og forvaltning af økonomiske reformer.

         Fællesskabet yder i den anledning faglig bistand til Republikken Tadsjikistan.
   AFSNIT IV
   INSTITUTIONELLE, ALMINDELIGE OG AFSLUTTENDE BESTEMMELSER

      [Partnerskabs- og samarbejdsaftalen Tadsjikistan: Afsnit XI]

   Artikel 22
   Det blandede udvalg, der er nedsat ved aftalen mellem Det Europæiske Økonomiske Fællesskab og Det Europæiske Atomenergifællesskab og Unionen af Socialistiske Sovjetrepublikker om handel og handelsmæssigt og økonomisk samarbejde, undertegnet den 18. december 1989, varetager de opgaver, der tillægges det ved denne aftale, indtil det samarbejdsråd, der er omhandlet i partnerskabs- og samarbejdsaftalens artikel 77, er oprettet.
   Artikel 23
   Det blandede udvalg kan med henblik på virkeliggørelsen af aftalens mål fremsætte henstillinger i de i denne aftale omhandlede tilfælde.
   Det udarbejder sine henstillinger efter fælles overenskomst mellem parterne.
   Artikel 24
   [Partnerskabs- og samarbejdsaftalen Tadsjikistan: Artikel 81]
   Ved undersøgelse af spørgsmål, der inden for rammerne af denne aftale måtte opstå vedrørende en bestemmelse, der omhandler en artikel i en af aftalerne om oprettelse af WTO, tager det blandede udvalg i videst muligt omfang hensyn til, hvorledes WTO-medlemmerne normalt fortolker den pågældende artikel.
   Artikel 25
   [Partnerskabs- og samarbejdsaftalen Tadsjikistan: Artikel 85]
   1.   Inden for denne aftales anvendelsesområde forpligter hver af parterne sig til at sikre, at fysiske og juridiske personer fra den anden part uden forskelsbehandling i forhold til deres egne statsborgere har adgang til parternes kompetente domstole og administrative organer, for at kunne forsvare deres individuelle rettigheder og ejendomsrettigheder, herunder intellektuel, industriel og kommerciel ejendomsret.
   2.   Inden for deres respektive beføjelser:

               —

               fremmer parterne anvendelse af voldgift til bilæggelse af tvister, der opstår i forbindelse med handels- og samarbejdsaftaler indgået af økonomiske beslutningstagere fra Fællesskabet og Republikken Tadsjikistan

               —

               er parterne enige om, at når en tvist indbringes for voldgift, kan hver af tvistens parter, medmindre andet er fastsat i reglerne for det af parterne valgte voldgiftsforum, vælge sin egen voldgiftsmand af en hvilken som helst nationalitet, og at den foresiddende tredje voldgiftsmand eller enevoldgiftsmanden kan være en statsborger i et tredjeland

               —

               anbefaler parterne deres økonomiske beslutningstagere, at de efter fælles overenskomst vælger, hvilken lovgivning der skal gælde for deres kontrakter

               —

               tilskynder parterne til anvendelse af de voldgiftsregler, der er udarbejdet af De Forenede Nationers Kommission for International Handelsret (UNCITRAL), og til voldgift ved et forum i en stat, der har undertegnet konventionen om anerkendelse og fuldbyrdelse af udenlandske voldgiftskendelser, udfærdiget i New York den 10. juni 1958.

         Artikel 26
   [Partnerskabs- og samarbejdsaftalen Tadsjikistan: Artikel 86]
   Intet i denne aftale hindrer en part i inden for sine beføjelser og kompetencer at træffe foranstaltninger, som:

               a)

               den finder nødvendige for at forhindre udbredelse af oplysninger, der kan skade dens væsentlige sikkerhedsinteresser

               b)

               vedrørende produktion af eller handel med våben, ammunition og krigsmateriel eller forskning, udvikling og produktion, der er uundværlig i forsvarsøjemed, såfremt foranstaltningerne ikke ændrer konkurrencevilkårene for de varer, der ikke er beregnet til specifikt militært formål

               c)

               den anser for væsentlige for sin sikkerhed i tilfælde af alvorlige interne forstyrrelser, som påvirker opretholdelsen af lov og orden, krig eller alvorlig international spænding, som udgør en krigstrussel, eller for opfyldelsen af forpligtelser, den har påtaget sig med henblik på bevarelse af fred og international sikkerhed

               d)

               den finder nødvendige for at opfylde sine internationale forpligtelser vedrørende kontrol af industrivarer og -teknologi med dobbelt anvendelsesformål.

         Artikel 27
   [Partnerskabs- og samarbejdsaftalen Tadsjikistan: Artikel 87]
   1.   Inden for de områder, aftalen omfatter, og med forbehold af særlige bestemmelser heri:

               —

               må de ordninger, der anvendes af Republikken Tadsjikistan over for Fællesskabet, ikke føre til nogen form for forskelsbehandling mellem medlemsstaterne, deres statsborgere eller deres virksomheder

               —

               må de ordninger, der anvendes af Fællesskabet over for Republikken Tadsjikistan, ikke føre til nogen form for forskelsbehandling mellem statsborgere fra Republikken Tadsjikistan eller virksomheder herfra.

         2.   Bestemmelserne i stk. 1 berører ikke parternes ret til at anvende de relevante bestemmelser i deres skattelovgivning på skattepligtige, som ikke befinder sig i samme situation med hensyn til bopæl.
   Artikel 28
   [Partnerskabs- og samarbejdsaftalen Tadsjikistan: Artikel 88]
   1.   Enhver af parterne kan indbringe en hvilken som helst tvist vedrørende anvendelsen eller fortolkningen af denne aftale for det blandede udvalg.
   2.   Det blandede udvalg kan bilægge tvister ved en henstilling.
   3.   Er det ikke muligt at bilægge en tvist efter stk. 2, kan en af parterne meddele den anden, at den har udpeget en forligsmand; den anden part skal så inden to måneder udpege endnu en forligsmand. Ved anvendelsen af denne procedure betragtes Fællesskabet og medlemsstaterne som en enkelt part i tvisten.
   Det blandede udvalg udpeger en tredje forligsmand.
   Forligsmændenes henstillinger vedtages ved flertalsafgørelse. Sådanne henstillinger er ikke bindende for parterne.
   Artikel 29
   [Partnerskabs- og samarbejdsaftalen Tadsjikistan: Artikel 89]
   Parterne er enige om på anmodning af en af dem straks gennem passende kanaler at konsultere hinanden med henblik på drøftelse af ethvert spørgsmål vedrørende fortolkningen eller gennemførelsen af denne aftale og andre relevante aspekter af forbindelserne mellem dem.
   Denne artikels bestemmelser berører på ingen måde artikel 8, 28 og 33.
   Det blandede udvalg kan fastlægge procedureregler for tvistbilæggelsen.
   Artikel 30
   [Partnerskabs- og samarbejdsaftalen Tadsjikistan: Artikel 90]
   Republikken Tadsjikistan kan ikke i medfør af aftalen indrømmes en gunstigere behandling end den, medlemsstaterne indrømmer hinanden.
   Artikel 31
   [Partnerskabs- og samarbejdsaftalen Tadsjikistan: Artikel 92]
   For så vidt som spørgsmål, der er omhandlet i denne aftale, også er omhandlet i traktaten om det europæiske energicharter og protokollerne dertil, finder denne traktat og disse protokoller fra deres ikrafttræden anvendelse på de pågældende spørgsmål, dog kun i det deri fastsatte omfang.
   Artikel 32
   1.   Denne aftale gælder, indtil ikrafttrædelsen af den partnerskabs- og samarbejdsaftale, der blev paraferet den 16. december 2003.
   2.   Hver af parterne kan opsige denne aftale ved notifikation herom til den anden part. Denne aftale ophører med at være i kraft seks måneder efter datoen for en sådan notifikation.
   Artikel 33
   [Partnerskabs- og samarbejdsaftalen Tadsjikistan: Artikel 94]
   1.   Parterne træffer de fornødne almindelige eller særlige foranstaltninger til opfyldelse af deres forpligtelser i henhold til aftalen. De drager omsorg for, at aftalens mål virkeliggøres.
   2.   Finder en af parterne, at den anden part har tilsidesat en forpligtelse i henhold til aftalen, kan den træffe passende foranstaltninger. Forinden meddeler den, bortset fra i særligt hastende tilfælde, det blandede udvalg alle nødvendige oplysninger til en grundig undersøgelse af situationen i det øjemed at nå frem til en for parterne acceptabel løsning.
   Ved valget af sådanne foranstaltninger skal de, der medfører færrest forstyrrelser i aftalen, foretrækkes. Det blandede udvalg underrettes straks om foranstaltningerne, hvis den anden part anmoder derom.
   Artikel 34
   [Partnerskabs- og samarbejdsaftalen Tadsjikistan: Artikel 95]
   Bilag I og II samt protokollen om gensidig administrativ bistand i toldspørgsmål udgør en integrerende del af denne aftale.
   Artikel 35
   [Partnerskabs- og samarbejdsaftalen Tadsjikistan: Artikel 97]
   Denne aftale gælder på den ene side for de områder, hvor traktaterne om oprettelse af Det Europæiske Fællesskab og Det Europæiske Atomenergifællesskab finder anvendelse, og på de i disse traktater fastsatte betingelser, og på den anden side for Republikken Tadsjikistans område.
   Artikel 36
   [Partnerskabs- og samarbejdsaftalen Tadsjikistan: Artikel 99]
   Det originale eksemplar af aftalen, som har samme gyldighed på dansk, engelsk, estisk, finsk, fransk, græsk, italiensk, lettisk, litauisk, nederlandsk, polsk, portugisisk, slovakisk, slovensk, spansk, svensk, tysk, tjekkisk, ungarsk og tadsjikisk, deponeres hos generalsekretæren for Rådet for Den Europæiske Union.
   Artikel 37
   Parterne godkender denne aftale efter deres egne procedurer.
   Denne aftale træder i kraft på den første dag i den anden måned efter den dato, på hvilken parterne giver notifikation om afslutningen af de i stk. 1 nævnte procedurer.

      Denne aftale afløser ved sin ikrafttræden, for så vidt angår forbindelserne mellem Tadsjikistan og Fællesskabet, artikel 2, artikel 3, dog ikke fjerde led, og artikel 4-16 i aftalen mellem Det Europæiske Økonomiske Fællesskab og Det Europæiske Atomenergifællesskab og Unionen af Socialistiske Sovjetrepublikker om handel og om handelsmæssigt og økonomisk samarbejde, undertegnet den 18. december 1989 i Bruxelles.

   LISTE OVER VEDFØJEDE DOKUMENTER

               Bilag I:

               Vejledende liste over de fordele, som Republikken Tadsjikistan indrømmer de uafhængige stater i medfør af artikel 3, stk. 3, [Partnerskabs- og samarbejdsaftalen Tadsjikistan: Artikel 7, stk. 3

               Bilag II:

               Konventioner om intellektuel, industriel og kommerciel ejendomsret omhandlet i artikel 15 [Partnerskabs- og samarbejdsaftalen Tadsjikistan: Artikel 39, stk. 1].

         Protokol om gensidig administrativ bistand i toldspørgsmål.
   SLUTAKT
   De befuldmægtigede for DET EUROPÆISKE FÆLLESSKAB og DET EUROPÆISKE ATOMENERGIFÆLLESSKAB, i det følgende benævnt »Fællesskabet«,
   på den ene side, og
   de befuldmægtigede for REPUBLIKKEN TADSJIKISTAN,
   på den anden side,
   forsamlet i Luxembourg den 11. oktober 2004 med henblik på undertegnelsen af interimsaftalen om handel og handelsanliggender mellem Det Europæiske Fællesskab og Det Europæiske Atomenergifællesskab på den ene side og Republikken Tadsjikistan på den anden side, i det følgende benævnt »aftalen«, har vedtaget følgende tekster:
   Interimsaftalen, herunder dens bilag og følgende protokol:
   Protokollen om gensidig administrativ bistand i toldspørgsmål.
   De befuldmægtigede for Fællesskabet og de befuldmægtigede for Republikken Tadsjikistan har vedtaget følgende fælles erklæringer, der er knyttet til denne slutakt:

               Fælles erklæring vedrørende personoplysninger

               Fælles erklæring vedrørende artikel 9 [Partnerskabs- og samarbejdsaftalen Tadsjikistan: Artikel 13] i aftalen

               Fælles erklæring vedrørende artikel 33 [Partnerskabs- og samarbejdsaftalen Tadsjikistan: Artikel 94] i aftalen

         De befuldmægtigede for Fællesskabet og de befuldmægtigede for Republikken Tadsjikistan har tillige taget følgende brevveksling, der er knyttet til denne slutakt, til efterretning:
   Brevveksling mellem Fællesskabet og Republikken Tadsjikistan vedrørende etablering af virksomheder.

         Por las Comunidades Europeas
         Za Evropská společenství
         For De Europæiske Fællesskaber
         Für die Europäischen Gemeinschaften
         Euroopa ühenduste nimel
         Για τις Ευρωπαϊκές Κοινότητες
         For the European Communities
         Pour les Communautés européennes
         Per le Comunità europee
         Eiropas Kopienu vārdā
         Europos Bendrijų vardu
         Az Európai Közösségek részéről
         Għall-Komunitajiet Ewropej
         Voor de Europese Gemeenschappen
         W imieniu Wspólnot Europejskich
         Pelas Comunidades Europeias
         Za Európske spoločenstvá
         Za Evropske skupnosti
         Euroopan yhteisöjen puolesta
         På europeiska gemenskapernas vägnar


title: 2004/701/EF, Euratom:Rådets afgørelse af 11. oktober 2004 om ændring af Rådets forretningsorden

text:
               20.10.2004

               DA

               Den Europæiske Unions Tidende

               L 319/15

      RÅDETS AFGØRELSE

   af 11. oktober 2004
   om ændring af Rådets forretningsorden
   (2004/701/EF, Euratom)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 207, stk. 3, første afsnit,
   under henvisning til traktaten om oprettelse af Det Europæiske Atomenergifællesskab, særlig artikel 121, stk. 3,
   under henvisning til traktaten om Den Europæiske Union, særlig artikel 28, stk. 1, og artikel 41, stk. 1,
   under henvisning til artikel 12 i akten vedrørende vilkårene for Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse og tilpasningerne af de traktater, der danner grundlag for Den Europæiske Union (1), og
   ud fra følgende betragtninger:

               (1)

               Ved akten vedrørende vilkårene for Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse og tilpasningerne af de traktater, der danner grundlag for Den Europæiske Union, ændres bestemmelserne om stemmevægtningen i Rådet i traktaten om oprettelse af Det Europæiske Fællesskab, traktaten om oprettelse af Det Europæiske Atomenergifællesskab og traktaten om Den Europæiske Union med virkning fra den 1. november 2004.

               (2)

               I henhold til artikel 205, stk. 4, i traktaten om oprettelse af Det Europæiske Fællesskab, artikel 118, stk. 4, i traktaten om oprettelse af Det Europæiske Atomenergifællesskab, artikel 23, stk. 2, tredje afsnit, og artikel 34, stk. 3, i traktaten om Den Europæiske Union som ændret ved nævnte tiltrædelsesakt kan et medlem af Rådet, når Rådet træffer afgørelse med kvalificeret flertal, kræve, at det kontrolleres, at de medlemsstater, der udgør dette kvalificerede flertal, repræsenterer mindst 62 % af Unionens samlede befolkning. Det er nødvendigt at fastsætte gennemførelsesbestemmelser til disse bestemmelser.

               (3)

               Med henblik herpå bør det samlede befolkningstal for hver medlemsstat fastlægges for et år i overensstemmelse med oplysningerne fra Eurostat, og der bør foretages en årlig ajourføring af disse tal.

               (4)

               I punkt IV, A, i de »henstillinger med henblik på folke- og boligtælling i år 2000 i EØF-regionen«, som er udarbejdet i fællesskab af De Forenede Nationers Økonomiske Kommission for Europa og De Europæiske Fællesskabers Statistiske Kontor, defineres begrebet den samlede befolkning i en stat —

         TRUFFET FØLGENDE AFGØRELSE:
   Artikel 1
   Rådets forretningsorden af 22. marts 2004 (2004/338/EF, Euratom) (2) ændres således:

               1)

               I artikel 11 tilføjes følgende stykke:
               »5.   Når Rådet træffer en afgørelse, som kræver kvalificeret flertal, og hvis et medlem af Rådet kræver det, kontrolleres det, at de medlemsstater, der udgør dette flertal, repræsenterer mindst 62 % af Unionens samlede befolkning beregnet i overensstemmelse med befolkningstallene i artikel 1 i bilag IIa.«

               2)

               Efter bilag II indsættes følgende bilag:

                  »BILAG IIa
                  GENNEMFØRELSESBESTEMMELSER TIL BESTEMMELSERNE VEDRØRENDE STEMMEVÆGTNINGEN I RÅDET
                  Artikel 1
                  Med henblik på anvendelsen af artikel 205, stk. 4, i traktaten om oprettelse af Det Europæiske Fællesskab, artikel 118, stk. 4, i traktaten om oprettelse af Det Europæiske Atomenergifællesskab, artikel 23, stk. 2, tredje afsnit, og artikel 34, stk. 3, i traktaten om Den Europæiske Union fastsættes det samlede befolkningstal for hver medlemsstat for perioden 1. november 2004 til 31. december 2005 således:

                              Medlemsstat

                              Befolkning
                              (× 1 000)

                              Tyskland

                              82 531,7

                              Frankrig

                              61 684,7

                              Det Forenede Kongerige

                              59 651,5

                              Italien

                              57 888,2

                              Spanien

                              42 345,3

                              Polen

                              38 190,6

                              Nederlandene

                              16 258,0

                              Grækenland

                              11 041,1

                              Portugal

                              10 474,7

                              Belgien

                              10 396,4

                              Den Tjekkiske Republik

                              10 211,5

                              Ungarn

                              10 116,7

                              Sverige

                              8 975,7

                              Østrig

                              8 114,0

                              Danmark

                              5 397,6

                              Slovakiet

                              5 380,1

                              Finland

                              5 219,7

                              Irland

                              4 027,5

                              Litauen

                              3 445,9

                              Letland

                              2 319,2

                              Slovenien

                              1 996,4

                              Estland

                              1 350,6

                              Cypern

                              730,4

                              Luxembourg

                              451,6

                              Malta

                              399,9

                              I alt

                              458 599,0

                              Tærskel (62 %)

                              284 331,4

                        Artikel 2
                  1.   Medlemsstaterne giver inden den 1. september hvert år De Europæiske Fællesskabers Statistiske Kontor oplysninger om deres samlede befolkning pr. 1. januar samme år.
                  2.   Med virkning fra den 1. januar hvert år tilpasser Rådet de tal, der er nævnt i artikel 1, i overensstemmelse med de oplysninger, De Europæiske Fællesskabers Statistiske Kontor har til rådighed pr. 30. september det foregående år. Denne afgørelse offentliggøres i Den Europæiske Unions Tidende.«

         Artikel 2
   Denne afgørelse træder i kraft på dagen for offentliggørelsen i Den Europæiske Unions Tidende.
   Den anvendes fra den 1. november 2004.

      Udfærdiget i Luxembourg, den 11. oktober 2004.

            På Rådets vegne

         B. R. BOT

            Formand

      (1)  EUT L 236 af 23.9.2003, s. 33.

      (2)  EUT L 106 af 15.4.2004, s. 22.


title: 2012/670/EU: Rådets afgørelse af 9. oktober 2012 om undertegnelse på Den Europæiske Unions vegne af fiskeripartnerskabsaftalen mellem Den Europæiske Union og Republikken Mauritius

text:
               30.10.2012

               DA

               Den Europæiske Unions Tidende

               L 300/34

         RÅDETS AFGØRELSE
   af 9. oktober 2012
   om undertegnelse på Den Europæiske Unions vegne af fiskeripartnerskabsaftalen mellem Den Europæiske Union og Republikken Mauritius
   (2012/670/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 43, stk. 2, sammenholdt med artikel 218, stk. 5,
   under henvisning til forslag fra Europa-Kommissionen, og
   ud fra følgende betragtninger:

               (1)

               Unionen har ført forhandlinger med Republikken Mauritius om en fiskeripartnerskabsaftale, hvorved EU-fartøjer tildeles fiskerimuligheder i de farvande, som hører ind under Republikken Mauritius' højhedsområde eller jurisdiktion.

               (2)

               Som følge af disse forhandlinger blev der den 23. februar 2012 paraferet en fiskeripartnerskabsaftale mellem Den Europæiske Union og Republikken Mauritius (»fiskeripartnerskabsaftalen«).

               (3)

               Aftalen mellem Det Europæiske Økonomiske Fællesskab og regeringen for Mauritius om fiskeri i de mauritiske farvande (1) erstattes af fiskeripartnerskabsaftalen.

               (4)

               Fiskeripartnerskabsaftalen bør undertegnes —

         VEDTAGET DENNE AFGØRELSE:
   Artikel 1
   Der gives herved på Unionens vegne bemyndigelse til undertegnelse af fiskeripartnerskabsaftalen mellem Den Europæiske Union og Republikken Mauritius med forbehold af, at aftalen indgås (2).
   Artikel 2
   Formanden for Rådet bemyndiges til at udpege den eller de personer, der er beføjet til at undertegne fiskeripartnerskabsaftalen på Unionens vegne.
   Artikel 3
   Denne afgørelse træder i kraft på dagen for vedtagelsen.

      Udfærdiget i Luxembourg, den 9. oktober 2012.

            På Rådets vegne

         V. SHIARLY

            Formand

      (1)  EFT L 159 af 10.6.1989, s. 2.

      (2)  Teksten til aftalen offentliggøres sammen med afgørelsen om dens indgåelse.


Avis juridique important

|

31993D0724

93/724/EF: Rådets afgørelse af 23. november 1993 om indgåelse af aftalen mellem Det Europæiske Fællesskab og Republikken Ungarn om gensidig beskyttelse af og kontrol med vinbetegnelser

EF-Tidende nr. L 337 af 31/12/1993 s. 0093 - 0093 den finske specialudgave: kapitel 3 bind 55 s. 0013  den svenske specialudgave: kapitel 3 bind 55 s. 0013

RAADETS AFGOERELSE af 23. november 1993 om indgaaelse af aftalen mellem Det Europaeiske  Faellesskab og Republikken Ungarn om gensidig beskyttelse af og kontrol med vinbetegnelser  (93/724/EF) RAADET FOR DEN EUROPAEISKE UNION HAR - under henvisning til traktaten om oprettelse af Det Europaeiske Faellesskab, saerlig artikel 113, under henvisning til forslag fra Kommissionen, og ud fra foelgende betragtninger: Ved den aftale, der er forhandlet mellem Det Europaeiske Faellesskab og Republikken Ungarn om  gensidig beskyttelse af og kontrol med vinbetegnelser, skabes der mulighed for, at illoyal  handelskonkurrence kan bekaempes mere effektivt, at forbrugerne i hoejere grad beskyttes, og at  samhandelen med vin mellem de to kontraherende parter fremmes; aftalen boer derfor godkendes; for at lette ivaerksaettelsen af visse bestemmelser i aftalen boer Kommissionen kunne foretage de  noedvendige tekniske tilpasninger efter proceduren i artikel 83 i Raadets forordning (EOEF) nr. 822/87  af 16. marts 1987 om den faelles markedsordning for vin (1); da aftalens bestemmelser er direkte knyttet til foranstaltningerne under den faelles handels- og  landbrugspolitik, skal aftalen indgaas paa EF-plan - TRUFFET FOELGENDE AFGOERELSE: Artikel 1 Aftalen mellem Det Europaeiske Faellesskab og Republikken Ungarn om  gensidig beskyttelse af og kontrol med betegnelser for vine med dertil knyttet protokol,  brevvekslinger og erklaeringer godkendes herved paa Faellesskabets vegne. Teksten til de i stk. 1 naevnte akter er knyttet til denne afgoerelse. Artikel 2 Formanden for Raadet bemyndiges til at udpege den person, der er befoejet til at  undertegne aftalen og til at deponere Faellesskabets godkendelsesinstrument. Formanden for Raadet foranstalter den notifikation, der er omhandlet i artikel 19, stk. 1, i  aftalen. Artikel 3 I forbindelse med anvendelsen af aftalens artikel 13 bemyndiges Kommissionen til efter  proceduren i artikel 83 i forordning (EOEF) nr. 822/87 at indgaa de fornoedne akter til aendring af  aftalen. Artikel 4 Denne afgoerelse offentliggoeres i De Europaeiske Faellesskabers Tidende. Udfaerdiget i Bruxelles, den 23. november 1993. Paa Raadets vegne M. SMET Formand (1) EFT nr. L 84 af 27. 3. 1987, s. 1. Forordningen er senest aendret ved  forordning (EOEF) nr. 1566/93 (EFT nr. L 154 af 25. 6. 1993, s. 39).